Οικογένεια Ρούζβελτ

Η οικογένεια Ρούζβελτ είναι μια εξέχουσα οικογένεια των Ηνωμένων Πολιτειών, μέλη της οποίας διακρίθηκαν κυρίως στην πολιτική ζωή της χώρας.

Οικογενειακό όνομα 
Το όνομα Ρούζβελτ προέρχεται από το Ολλανδικό 'van Rosevelt,' ή 'van Rosenvelt' που σημαίνει "χωράφι με τριαντάφυλλα".

Ιστορική εξέλιξη 
Γενάρχης της οικογένειας στις ΗΠΑ θεωρείται ο Ολλανδικής καταγωγής Claes van Rosevelt, ο οποίος έφτασε στη Νέα Υόρκη το 1649. Το 1652 αγόρασε από τον Lambert van Valckenburgh μια φάρμα, στην οποία σήμερα έχει κατασκευαστεί το Empire State Building. Σύντομα οι απόγονοι του θα διακρίνονταν στην πολιτική και στη βιομηχανία.

Μετά τον 18ο αιώνα η οικογένεια Ρούζβελτ χωρίστηκε σε δύο κλάδους, οι οποίοι πήραν τα ονόματά τους από τις περιοχές της Νέας Υόρκης που διέμεναν. Τους Oyster Bay Roosevelts και τους Hyde Park Roosevelts. Οι πρώτοι ήταν οπαδοί του δημοκρατικού κόμματος και οι δεύτεροι του ρεπουμπλικανού. Παρά τις όποιες πολιτικές διαφορές οι δύο κλάδοι διατήρησαν στενές σχέσεις μεταξύ τους, οι οποίες και επισφραγίστηκαν με τον γάμο της Έλινορ Ρούζβελτ, του κλάδου του Oyster Bay, και του Φραγκλίνου Ρούζβελτ, του κλάδου του Hyde Park.

Από την οικογένεια διακρίθηκαν οι Θεόδωρος και Φραγκλίνος Ρούζβελτ, πρόεδροι των Ηνωμένων Πολιτειών και η Έλινορ Ρούζβελτ, πρώτη κυρία των Ηνωμένων Πολιτειών. Η οικογένεια διατηρούσε και οικόσημο, το οποίο πιθανόν χρησιμοποιήθηκε για πρώτη φορά από τον Νίκολα Ρούζβελτ, γιου του Claes van Rosevelt.

Οι Ρούζβελτ αν και ήταν από τους πρώτους κατοίκους της Νέας Υόρκης σύντομα μετακόμισαν από το Μανχάτταν. Ο ένας κλάδος εγκαταστάθηκε στο Hyde Park, όπου βρίσκεται ακόμα και σήμερα το σπίτι του Φραγκίνου Ρούζβελτ και ο άλλος στο Sagamore Hill στο Oyster Bay, αν και αρχικά το επισκεπτόταν μόνο τα καλοκαίρια, όπου το σπίτι της οικογένειας διατηρείται ακόμα. Επίσης τα μέλη της οικογένειας Ρούζβελτ διατηρούσαν και σπίτι στο Skaneateles της Νέας Υόρκης, στο οποίο είχε εγκατασταθεί ο Νίκολα Ρούζβελτ το 1839.

Τα μέλη της συνδέθηκαν συγγενικά με σημαντικές οικογένειες της Αμερικής όπως οι Ντελάνο, Άστορ, Λονγκουορθ, Άλσοπ, Μπούλοκ κ.α.

Γενεαλογικό δέντρο 

Το παρακάτω γενεαλογικό δέντρο δείχνει τη συγγενική σχέση μεταξύ Φραγκλίνου και Θεόδωρου Ρούζβελτ.

Μέλη 

 Claes Maartenszen van Ρούζβελτ, γενάρχης της οικογένειας Ρούζβελτ
 Νίκολας Ρούζβελτ, δημοτικός σύμβουλος και γιος του Claes
 Νίκολας Ρούζβελτ, χρυσοχόος και γιος του Νίκολας
 Νίκολας Ρούζβελτ, στρατιωτικός και γιος του Νίκολας
 Νίκολας Ν. Ρούζβελτ, μέλος της συνέλευσης της Νέας Υόρκης και γιος του Νίκολας
 Johannes Roosevelt, γενάρχης του κλάδου των Oyster Bay Ρούζβελτς και γιος του Νίκολας
 Ιάκωβος Ρούζβελτ, γιος του Johannes
 Νίκολας Ρούζβελτ, επιχειρηματίας και γιος του Ιακώβου
 Σάμιουελ Ρούζβελτ, γιος του Νίκολας
 Σάμιουελ Μ. Ρούζβελτ, ζωγράφος και γιος του Σάμιουελ
 Νίκολας Ρούζβελτ, γιος του Σάμιουελ
 Χένρυ Λ. Ρούζβελτ, υφυπουργός και γιος του Νίκολας
 Τζειμς Ρούζβελτ, ιδρυτής της τράπεζας της Νέας Υόρκης και γιος του Ιάκωβου
 Κορνήλιος Ρούζβελτ, επιχειρηματίας και γιος του Τζειμς
 Θεόδωρος Ρούζβελτ, επιχειρηματίας και γιος του Κορνήλιου
 Θεόδωρος Ρούζβελτ, πρόεδρος των ΗΠΑ και γιος του Θεόδωρου
 Θεόδωρος Ρούζβελτ τζούνιορ, κυβερνήτης του Πουέρτο Ρίκο και των Φιλιππίνων, υφυπουργός και γιος του Θεόδωρου
 Έλιοτ Ρούζβελτ, γιος του Κορνήλιου
 Ελεάνορ Ρούζβελτ, πρώτη κυρία των ΗΠΑ, σύζυγος του Φραγκλίνου Ρούζβελτ και κόρη του Έλιοτ
 Ιάκωβος Ρούζβελτ, γενάρχης του κλάδου των Hyde Park Ρούζβελτς και γιος του Νίκολας
 Ισαάκ Ρούζβελτ, τραπεζίτης, πολιτικός και γιος του Ιάκωβου
 Ιάκωβος Ρούζβελτ, επιχειρηματίας, πολιτικός και γιος του Ισαάκ
 Ισαάκ Ρούζβελτ, επιχειρηματίας και γιος του Ιακώβου
 Τζέιμς Ρούζβελτ, επιχειρηματίας και γιος του Ισαάκ
 Φραγκλίνος Ντελάνο Ρούζβελτ, πρόεδρος των ΗΠΑ, σύζυγος της Ελεάνορ Ρούζβελτ και γιος του Τζέιμς
 Τζέιμς Φ. Ρούζβελτ, πολιτικός και γιος του Φραγκλίνου
 Φραγκλίνος Ντελάνο Ρούζβελτ τζούνιορ, επιχειρηματίας, πολιτικός, δικηγόρος και γιος του Φραγκλίνου

 Φραγκλίνος Ντελάνο Ρούζβελτ III, οικονομολόγος και γιος του Φραγκλίνου

Εξωτερικοί σύνδεσμοι